**BASHKIA TIRANË  
DREJTORIA E PËRGJITHSHME E ÇERDHEVE DHE KOPSHTEVE**

**DREJTORIA E BURIMEVE NJERËZORE DHE SHËRBIMEVE MBËSHTETËSE**

Tiranë, më 02.07.2024

Lënda: Dërgim Informacioni

**AGJENCISË KOMBËTARE TË PUNËSIMIT DHE AFTËSIVE**

Rr. “Bajram Curri”, Tiranë

Ju informojmë se, në Institutin e Nxënësve që Nuk Shikojnë, Bashkia Tiranë, në zbatim të Urdhrit Nr. 1029, datë 28.03.2024, “Për miratimin e Rregullores për Organizimin, Funksionimin, Detyrat dhe Përgjegjësitë e Drejtorisë së Përgjithshme të Çerdheve dhe Kopshteve, institucion në varësi të Bashkisë Tiranë”, Urdhërit Nr. 52, datë 19.01.2024 "Për miratimin e strukturës organike të Drejtorisë së Përgjithshme të Çerdheve dhe Kopshteve, Institucion në varësi të Bashkisë së Tiranës", "Kodi i Sjelljes dhe Etikës në Drejtorinë e Përgjithshme të Çerdheve dhe Kopshteve" Nr. 1349/5 prot, datë 12.12.2023, Urdhrit të Ministrit të Arsimit Nr. 31, datë 28.01.2020 "Për miratimin e rregullores për funksionimin e institucioneve arsimore parauniversitare në Republikën e Shqipërisë" shpallet **1 (një)** vend i lirë pune për **Infermier** në Institutin e Nxënësve që Nuk Shikojnë,(Paga sipas VKM nr. 326, datë 31.05.2023, "Për pagat e punonjësve mbështetës dhe punonjësve të tjerë të specialiteteve të ndryshme në disa institucione të administratës publike").

**Dokumentacioni i kërkuar në dosjen personale, në momentin që aplikanti shpallet fitues:**

1. CV
2. Vërtetim banimi
3. Çertifikatë personale dhe familjare
4. Dëftesë/ Diplomë + listë notash (kopje të noterizuara)
5. Çertifikata,kualifikime etj (nëse dispononi)
6. Librezë pune origjinale
7. Raport mjeko – ligjor
8. Dëshmi penaliteti (deri në momentin e paisjes me dëshmi penaliteti, fotokopje të kuponit të aplikimit në postë)
9. 2 fotografi

**Disa nga detyrat që duhet të kryejë një Infermier në INNSH janë:**

1. Mbrojtja e jetës dhe e shëndetit fizik e psiqik të nxënësve të INNSH.
2. Infermieri duhet të ofrojë ndihmë mjekësore të njëjtë për të gjithë, pa dallim moshe, seksi, race, kombësie, feje, pikëpamje politike, gjendje ekonomike, pozite shoqërore etj, duke respektuar në të njëjtën kohë të drejtat e njeriut dhe dinjitetin e çdo individi.
3. Infermieri në asnjë rast nuk duhet të abuzojë me kushtet që i krijon profesioni. Infermieri nuk duhet të përdorë postin për qëllime përfitimi personal dhe profesional .
4. Infermieri, duhet të ndërhyjë në çdo rrethanë për të dhënë ndihmën urgjente për çdo nxënës që ka nevojë, duke kërkuar dhe asistencën e specializuar.
5. Gjatë punës së tij, infermieri duhet të bëjë kujdes për të ruajtur emrin e mirë të profesionit mjekësor dhe të ketë marrëdhënie korrekte me kolegët dhe personelin tjetër mjekësor.
6. Infermieri duhet të përdorë njohuritë dhe aftësitë e tij, duke u bazuar në pavarësinë profesionale, lirinë e veprimit dhe përgjegjshmërinë personale.
7. Infermieri ka për detyrë përditësimin me të rejat e shkencës, pjesëmarrjen në aktivitete kualifikuese për ngritjen e tij profesionale. Ai duhet të bëjë vlerësimin e drejtë të gjëndjes së nxënësve të INNSH. Në rast nevoje dhe kur është e mundshme, duhet të konsultohet me specialistë të tjerë të fushës jashtë institucionit.
8. Në ushtrimin e profesionit të tij infermieri duhet të angazhohet në kujdesin për nxënësit e INNSH, sidomos kur vëren se ambjenti familjar ose jashtëfamiljar ku jetojnë ata, nuk kujdeset në mënyrë të mjaftueshme për shëndetin e tyre.
9. Në rast dyshimi për abuzim ose keqtrajtim të nxënësit në institucion, infermieri është i detyruar të lajmërojë organet përkatëse të njohura me ligj.
10. Është detyrë morale e infermierit të bashkëpunojë dhe të informojë eprorin e INNSH, strukturat përkatëse, si edhe prindërit e nxënësve për ecurinë e gjendjes shëndetësore të tyre.
11. Kontrollon higjienën e mjediseve të jashtme dhe të brendshme të INNSH dhe në rast konstatimi problematikash, i referon ato te mjeku, eprori i institucionit dhe strukturat përkatëse.
12. Sipas kërkesës nga eprori dhe strukturat përkatëse të drejtimit të institucionit, infermieri bëhet pjesë e grupeve të punës për studimin dhe zhvillimin e kodit Braille për etiketimin e barnave. Në bashkëpunim me punonjësit e tjerë, infermieri ndërmerr iniciativa për të transmetuar këto njohuri tek fëmijët në INNSH.
13. Infermieri paraqitet në punë jashtë orarit, ose në turne të ndryshme, sipas nevojave të institucionit dhe kërkesës nga eprori për organizimin e punës në INNSH. Ndryshimet përcaktohen me urdhër dhe grafik të veçantë.

**Për sa më sipër sqarojmë se:**

Për pozicionin e punës si Infermier në INNSH, duhen plotësuar kriteret e mëposhtme:

-Të ketë mbaruar arsimin e lartë Infermieri (Master).

-Të ketë eksperiencë pune të mëparshme.

**Afati për dërgimin e CV- ve është deri më datë 11.07.2024.**

Faleminderit për mirëkuptimin dhe bashkëpunimin Tuaj.